Қазақстан Республикасының

Әділет министрінің

2023 жылғы \_\_\_\_\_\_\_\_\_\_№ \_\_\_\_\_

бірлескен бұйрығымен

бекітілген

Қазақстан Республикасының

Цифрлық даму, инновациялар және аэроғарыш өнеркәсібі министрінің

2023 жылғы \_\_\_\_\_\_\_\_\_\_№ \_\_\_\_\_

бірлескен бұйрығымен

бекітілген

**Цифрлық нотариаттық куәландырылған сенімхаттарды ресімдеу алгоритмі**

1. Осы Цифрлық нотариаттық куәландырылған сенімхаттарды ресімдеу (бұдан әрі – цифрлық нотариаттық сенімхаттар) алгоритмі Қазақстан Республикасы азаматтарының тиісті өтінімді беру тәртібін және нотариустардың цифрлық нотариаттық сенімхаттарды ресімдеуін регламенттейді.
2. Цифрлық нотариаттық сенімхаттарды ресімдеудің бизнес-процесінің сипаттамасы:

1) Қазақстан Республикасының азаматы «Мобильді үкімет» ақпараттық жүйесінде не «Бірыңғай нотариаттық ақпараттық жүйе» ақпараттық жүйесінде (бұдан әрі – «Е-нотариат» АЖ) не өзге де ақпараттандыру объектісінде авторизациядан өтеді;

2) «Мобильді үкімет» ақпараттық жүйесінің тиісті бөлімінде не «Е-нотариат» АЖ-де, ақпараттандырудың өзге объектісінде «Цифрлық нотариаттық сенімхаттар» функциясын таңдау қажет;

3) көрсетілетін қызметті алушы цифрлық нотариаттық сенімхатты ресімдеуге өтінімді толтырады және электрондық-цифрлық қолтаңбамен қол қою арқылы дербес деректерді жинауға және өңдеуге келісім береді;

4) «Е-нотариат» АЖ дербес деректерге қол жеткізуді бақылаудың мемлекеттік сервисі арқылы сенім білдірілген адамның дербес деректерін жинауға және өңдеуге келісім алуды қамтамасыз етеді;

5) өтінім сәтті берілгеннен кейін көрсетілетін қызметті алушыға нотариуспен қоңырауды іске қосу функциясы қолжетімді болады;

6) нотариус пен көрсетілетін қызметті алушы арасындағы қоңырау барысында соңғысының әрекетке қабілеттілігі тексеріледі, оның құқықтары мен міндеттері түсіндіріледі, заңды ақпаратсыздық көрсетілетін қызметті алушыға зиян ретінде пайдаланылмауы үшін жасалатын нотариаттық іс-әрекеттің салдары туралы ескертіледі, сондай-ақ цифрлық нотариаттық сенімхатты ресімдеу үшін қажетті мәліметтер нақтыланады;

7) цифрлық нотариаттық сенімхаттың жобасы дайындалғаннан кейін нотариус оны көрсетілетін қызметті алушыға келісуге жібереді;

8) цифрлық нотариаттық сенімхат жобасы мақұлданған жағдайда көрсетілетін қызметті алушы «Жобаны мақұлдау» виртуалды батырмасын басу арқылы растайды немесе пысықтауға жібереді. Нотариус көрсетілетін қызметті алушының ескертулерін түзегеннен кейін цифрлық нотариаттық сенімхат жобасын қайтадан келісуге жолдайды.

9) цифрлық нотариаттық сенімхат үшін төлем көрсетілетін қызметті алушыға екінші деңгейдегі банктің мобильдік қосымшасы арқылы төлеуге шот ұсыну арқылы жүзеге асырылады.

10) төлем жасалғаннан кейін нотариус ЭЦҚ арқылы цифрлық нотариаттық сенімхатқа қол қояды.

11) жоғарыда көрсетілген әрекеттер аяқталғаннан кейін цифрлық нотариаттық сенімхат көрсетілетін қызметті алушыға «Мобильді үкімет» ақпараттық жүйесінің «Цифрлық құжаттар» сервисінде, өзге де ақпараттандыру объектісінде не «Е-нотариат» АЖ жеке кабинетінде қолжетімді болады